stanford-oval/wikipedia huggingface dataset:
A7S

| --- | --- |

 לידה:  3 במאי 1994 (בן 30) סקלפטה, שוודיה 
 שם לידה:  אלכסנדר טיידברינק
 מוקד פעילות:  שוודיה 
 שפה מועדפת:  אנגלית 
 חברת תקליטים:  וירג'ין רקורדס, יוניברסל מיוזיק גרופ 
 פרופיל ב-IMDb
 
אלכסנדר טיידברינק (בשוודית: Alexander Tidebrink; נולד ב-3 במאי 1994), הידוע בשם הבמה A7S, הוא מפיק מוזיקלי וזמר-יוצר שוודי. שירו "Breaking Me", שבו שיתף פעולה עם הדי ג'יי הגרמני טופיק, יצא ב-19 בדצמבר 2019. השיר הגיע בשיאו למקום ה-53 בבילבורד הוט 100, ולעשירייה הפותחת ב-27 מדינות. A7S עבד עם אמנים כמו ניקי רומרו, הארדוול, סמית' ות'ל (אנ') וויגילנד (אנ')‏.
A7S היה אחד מהכותבים של השיר "Only Thing We Know" של אלה פארבן, שקיבל מאוחר יותר תואר זהב בגרמניה ובאוסטריה. הוא גם כתב והוצג כאמן בשיר "Be Your Friend" של ויגילנד (אנ'), שהגיע בשיאו למקום השביעי בשוודיה, והיה הסינגל הרביעי המושמע ביותר בסטרימינג בשוודיה ב-2018.
ב-28 באוגוסט 2020 הוציא בשיתוף פעולה עם טופיק וליל בייבי, את הסינגל "Why Do You Lie to Me".‏
ב-15 בינואר 2021, A7S הוציא בשיתוף פעולה עם טופיק ו-ATB, את הסינגל "Your Love (9PM)" של ATB. גרסת הכיסוי הגיעה בשיאה למקום השישי בגרמניה, למקום ה-8 במצעד הסינגלים הבריטי ולמקום העשירי של מצעד שירי הדאנס/אלקטרוני של בילבורד.
פרסים ומועמדויות

| שנה | פרס | קטגוריה | עבודה מועמדת | תוצאה | הערות |
| --- | --- | --- | --- | --- | --- |
| 2018 | P3 Guld | שיר השנה | "Be Your Friend" (יחד עם ויגילנד (אנ')‏) | מועמדות |  |
| 2018 | 1Live Krone | שיר השנה | "Only Thing We Know" ‏(יחד עם אלה פארבן) | מועמדות |  |
| 2020 | Denniz Pop Awards | כותב/מפיק עולה | עצמו | מועמדות |  |
| 2020 | 1Live Krone | שיר השנה | "Breaking Me"‏ (יחד עם טופיק) | מועמדות |  |
| 2021 | פרסי המוזיקה של בילבורד | שיר הדאנס/אלקטרוני המוביל | "Breaking Me"‏ (יחד עם טופיק) | מועמדות |  |
| 2021 | 1Live Krone | הסינגל הטוב ביותר | "Your Love (9PM)" ‏(יחד עם ATB ו-טופיק) | מועמדות |  |
| 2021 | פרסי המוזיקה הבריטית | סינגל בין-לאומי של השנה | "Your Love (9PM)" ‏(יחד עם ATB ו-טופיק) | מועמדות |  |
הערות שוליים

↑  Hafey, Lisa (2020-08-17). "Nicky Romero & Deniz Koyu ft. Alexander Tidebrink – 'Destiny'". Essentially Pop (באנגלית בריטית). ארכיון מ-2020-08-23. נבדק ב-2020-08-26.
↑  "Alexander Tidebrink - renewed deal and success". www.umusicpub.com. ארכיון מ-2020-01-03. נבדק ב-2020-08-26.
↑  "Breaking Me gold in Germany". Gold-/Platin-Datenbank. ארכיון מ-2021-05-19. נבדק ב-15 באפריל 2020. {{cite web}}:  (עזרה)
↑  "Das österreichische Hitparaden- und Musik-Portal". austriancharts.at. ארכיון מ-2009-07-09. נבדק ב-2020-08-25.
↑  blog, Eargasm music. "Vigiland - Be Your Friend (ft. Alexander Tidebrink)". Eargasm music blog (באנגלית). ארכיון מ-2021-05-19. נבדק ב-2020-08-26.
↑  "Sweden Top 20 (2018-04-21)". acharts.co (באנגלית). ארכיון מ-2019-08-07. נבדק ב-2020-08-25.
↑  "Mest streamade och köpta låtar i Sverige 2018 med svenska upphovsmän". ASTERIXIA (בשוודית). 2019-03-30. ארכיון מ-2021-05-19. נבדק ב-2020-08-26.
↑  "Topic brings more dance floor melancholy with Why Do You Lie To Me: Preview". www.officialcharts.com (באנגלית). ארכיון מ-2020-08-28. נבדק ב-2020-08-26.
↑  Varvaro, Chris (2021-01-15). "ATB, Topic, & A7S Recreate Dance Classic With "Your Love (9PM)"". The Nocturnal Times (באנגלית אמריקאית). ארכיון מ-2021-02-26. נבדק ב-2021-05-19.
↑  "ATB collaborates with Topic to reimagine "Your Love (9pm)". Data Transmission (באנגלית בריטית). 2021-01-15. ארכיון מ-2021-05-19. נבדק ב-2021-05-19.
↑  "ATB x Topic x A7S - Your Love (9pm)". Dancing Astronaut (באנגלית אמריקאית). 2021-01-20. ארכיון מ-2021-05-08. נבדק ב-2021-05-19.
↑  "Official Singles Chart Top 100 | Official Charts Company". www.officialcharts.com (באנגלית). ארכיון מ-2020-07-04. נבדק ב-2021-05-19.
↑  "Nominated P3 Guld 2019" (בשוודית). ארכיון מ-2020-09-26. נבדק ב-2021-05-19.
↑  "Nominated 1LIVEKRONE" (בגרמנית). ארכיון מ-2019-11-07. נבדק ב-2021-05-19.
↑  "Nominees Denniz Pop Awards 2020". ארכיון מ-2021-02-08. נבדק ב-2021-05-19.
↑  "Nominees 1live krone 2020". ארכיון מ-2021-05-19. נבדק ב-2021-05-19.
↑  "Finalists Billboard Music Awards 2021". ארכיון מ-2021-05-04. נבדק ב-2021-05-19.
↑  "Finalists 1 live krone awards".
↑  "Nominees Brit Awards 2021".
| --- | --- |
בקרת זהויות :  MusicBrainz: bcb31fac-a9ee-49ab-bbfe-36b4a4898128  VIAF: 5160725647910181193   WorldCat (עם VIAF): 5160725647910181193
A Timeless Evening with Sarah Brightman

A Timeless Evening with Sarah Brightman הוא סיבוב ההופעות הראשון של הזמרת-יוצרת האנגלייה שרה ברייטמן. סיבוב ההופעות החל ב-5 בספטמבר 1997, והסתיים ב-29 באוקטובר באותה השנה.
כלפי סיבוב ההופעות הופנו שבחים וביקורות חיוביות משלל מבקרי מוזיקה שונים.
רשימת השירים

להלן רשימת השירים אשר בוצעו במהלך סיבוב ההופעות:
| 0 | 1 | 2 |
| --- | --- | --- |
|  1. "Capriccio Espagnol"  2. "Baïlèro"  3. "Les Filles de Cadiz" (מאת ליאו דליב)  4. "O mio babbino caro"  5. "Solveig's Song"  6. "Summertime" |  7. "Pie Jesu"  8. "Somewhere"  9. "I Feel Pretty"  10. "Tonight"  11. "Tú Quieres Volver"  12. "Who Wants to Live Forever" |  13. "Overture" (מתוך "פנטום האופרה")  14. "Wishing You Were Somehow Here Again"  15. "The Music of the Night"  16. "Time to Say Goodbye"  17. "Don't Cry for Me Argentina" |
תאריכי הופעות

| תאריך> אירופה | עיר> אירופה | מדינה> אירופה | מיקום> אירופה |
| --- | --- | --- | --- |
| 5 בספטמבר 1997 | אדינבורו | סקוטלנד | תיאטרון אדינבורו פלייהאוס |
| 8 בספטמבר 1997 | נוטינגהאם | אנגליה | אולם הקונצרטים המלכותי נוטינגהאם |
| 11 בספטמבר 1997 | ברמינגהאם | אנגליה | סימפוני הול |
| 13 בספטמבר 1997 | קארדיף | ויילס | קרדיף ארנה |
| 16 בספטמבר 1997 | ברייטון | אנגליה | מרכז ברייטון |
| 19 בספטמבר 1997 | בורנמות' | אנגליה | המרכז הבין-לאומי של בורנמות' |
| 24 בספטמבר 1997 | לונדון | אנגליה | אלברט הול |
| 27 בספטמבר 1997 | מנצ'סטר | אנגליה | מנצ'סטר אפולו |
| 30 בספטמבר 1997 | גלאזגו | סקוטלנד | אולם הקונצרטים המלכותי של גלאזגו |
| 5 באוקטובר 1997 | סאות'המפטון | אנגליה | תיאטרון מייפלאוור |
| 12 באוקטובר 1997 | קלן | גרמניה | — |
| 16 באוקטובר 1997 | פרנקפורט | גרמניה | — |
| 22 באוקטובר 1997 | מינכן | גרמניה | — |
| 27 באוקטובר 1997 | ברלין | גרמניה | — |
| 29 באוקטובר 1997 | המבורג | גרמניה | — |
Addicted to a Memory

| --- | --- |

 סינגל שיווקי בביצוע זד בהשתתפות בהארי
 מתוך האלבום True Colors
 יצא לאור:  14 באפריל 2015
 פורמט:  CD • הורדה דיגיטלית
 תאריך הקלטה:  2014-15
 סוגה:  אלקטרו-האוס • קומפלקסטרו
 שפה:  אנגלית
 אורך:  5:03
 חברת תקליטים:  אינטרסקופ
 כתיבה:  אנטון זסלבסקי, מת'יו קומה
 הפקה:  זסלבסקי
Addicted to a Memory (בעברית: מכור לזיכרון) הוא שיר של הדי ג'יי והמפיק הרוסי-גרמני זד בהשתתפות להקת הבנות האמריקאית בהארי, מתוך אלבום האולפן השני שלו, True Colors. השיר נכתב על ידי זד יחד עם מת'יו קומה ופורסם ב-14 באפריל 2015 כסינגל שיווקי.
השיר זכה לביקורות חיוביות רבות. מבקרים לשירי מוזיקה אלקטרונית קודמים שלו, ביניהם, "Stars Come Out", "Slam the Door" ו-"Shave It Up". השיר הוצג ב-2015 בפרסומת של משקה האנרגיה גייטורייד בכיכובו של ליונל מסי.
רקע

"Addicted to a Memory" החל כדמו של זד אשר נשלח לליידי גאגא ב-2012. לאחר ששמעה את הדמו, גאגא התקשרה לג'ימי לובין מתוך אינטרסקופ רקורדס וביקשה ממנו לחתום לזד על חברת התקליטים. על השיר, הצהיר זד: "אני חושב שאתה יכול לשמוע את הפיתוח האמיתי שלי כאמן בתוך השיר. זה כמעט כמו פרק זמן של הקריירה שלי."
ב-19 במרץ 2015, 50 אוהדים של זד באוסטין נלקחו באמצעות רכב פרטי למסיבה בפארק מערת לונגהרן במסיבה, זד הותיר להם להקשיב הגרסה הסופית של "Addicted to a Memory".
רשימת רצועות

סינגל CD / הורדה דיגיטלית
"Addicted to a Memory" (בהשתתפות בהארי) – 5:03
| זד |
| --- | --- | --- |
| דיסקוגרפיה | דיסקוגרפיה |  |
| Clarity | "Shave It" • "Spectrum" • "Clarity" • "Stay the Night" • "Push Play" |  |
| True Colors | "I Want You to Know" • "Beautiful Now" • "Papercut"  • "True Colors" |  |
| השתתפות בסינגלים | "Break Free" • "Starving" • "365" |  |
| סינגלים שיווקיים | "Addicted to a Memory" • "Bumble Bee" |  |
| שירים נוספים | "Find You" • "Candyman" • "Stay" • "Get Low" • "The Middle" • "Happy Now" • "Lost in Japan (Remix)" • "Good Thing" • "Funny" • "Inside Out" |  |
| הפקת סינגלים | "I Don't Like You" • "Beauty and a Beat" • "Heaven" • "Artpop" ("G.U.Y." • "Aura") |  |
| --- | --- |
בקרת זהויות :  MusicBrainz release group: c58e2a5a-d69a-418e-964f-47106e0bf5b1
Afro-Latin Soul, Volumes 1&2

Afro-Latin Soul, Volumes 1&2 (בעברית: נשמה אפרו-לטינית, כרכים 1 ו-2) הוא אלבום כפול מאת המוזיקאי האתיופי מולטו אסטטקה, אשר היה גם אלבום הסולו הראשון שלו. האלבום אינסטרומנטלי כולו למעט השיר 'I Faram Gami I Faram' שמושר בספרדית. האלבום שם תפקיד מרכזי על הויברפון ותופי הקונגה שעליהם ניגן אסטטקה, ומושפע מגישתם של ג'ון קולטריין ומיילס דייוויס למוזיקה הלטינית, ושילובה בג'אז.
רקע

האלבום הוא אלבום הסולו הראשון של אסטטקה והוא יצא בשנת 1966. עד אז הספיק אסטטקה להקליט אלבום בכורה עם רביעיית הג'אז שלו, Mulato Estatke Quartet, ולשתף פעולה עם אמנים כמו טיטו פואנטה (אנ') וקאל צ'יידר (אנ'), אשר השפעתם על המוזיקה באלבום ניכרת ביותר. האלבום יצא על ידי חברת התקליטים הברוקלינאית Worthy Records.
מוזיקה

המוזיקה באלבום מושפעת ישירות משילובים של ג'אז ומוזיקה לטינית. האלבום הוא אבן דרך בסגנון שפיתח מאוחר יותר אסטטקה, שנקרא את'יו-ג'אז. אמנם, באלבום זה אין השפעה של מוזיקה אתיופית ואפריקאית, אך השילוב בין המוזיקה הלטינית לג'אז באלבום זה הוביל את אסטטקה מאוחר יותר לנסות לשלב סגנונות נוספים, וכך יצר את הז'אנר הייחודי שלו. האלבום כולל אלמנטים מוזיקליים ניסויים ויוצאי דופן, כמו קולות של חיות שונות בין השירים, שימוש בכלים לא מוכרים וכדומה.
באלבום התפקיד המרכזי הוא הויברפון עליו מנגן אסטטקה. השימוש בכלי כסולן היה חדשני ויש שיגדירו מהפכני מכיוון שבהמשך הפך למזוהה עם אסטטקה. גם תופי הקונגה משמשים תפקיד מרכזי, ומנוגנים בעיקר בצורה המסורתית המתאימה למוזיקה הלטינית.
פיט סיגר

| --- | --- |

פיט סיגר בפסטיבל קלירווטר, 2007
 לידה:  3 במאי 1919 ניו יורק, ארצות הברית
 פטירה:  27 בינואר 2014 (בגיל 94) מנהטן, ארצות הברית 
 שם לידה:  פיטר סיגר
 מוקד פעילות:  ארצות הברית 
 תקופת הפעילות:  1939–2014 (כ־75 שנים)
 מקום לימודים:  אוניברסיטת הרווארד, Avon Old Farms School 
 סוגה:  מוזיקה עממית 
 סוג קול:  טנור 
 שפה מועדפת:  אנגלית 
 כלי נגינה:  בנג'ו, גיטרה 
 חברת תקליטים:  Folkways, קולומביה, CBS, Vanguard, Sony Kids', SME
 בן או בת זוג:  טושי סיגר 
 צאצאים:  מיקה סיגר 
 פרסים והוקרה:  היכל התהילה של הרוק אנד רול (1996)  פרס פול רובסון (1977)  Schneider Family Book Award (2007)  פרס יוג'ין ו. דבס (1979)  אגדה חיה של ספריית הקונגרס  פרס גראמי למפעל חיים (1993)  פרס זכויות האדם על שם לטלייה-מופיט (1986)  פרס השלום של ליגת המתנגדים למלחמה  פרס מרכז קנדי  המדליה הלאומית לאומנויות 
 www.peteseeger.net
 פרופיל ב-IMDb
 
פיטר "פיט" סיגר (באנגלית: Peter "Pete" Seeger;‏ 3 במאי 1919 - 27 בינואר 2014) היה זמר עם אמריקאי ופעיל פוליטי. כחבר בלהקת הוויברז, לסיגר הייתה שרשרת של להיטים, לרבות הקלטה משנת 1949 של השיר "לילה טוב איירין" (Goodnight, Irene), אשר צעד בראש מצעד הפזמונים משך 13 שבועות בשנת 1950. סיגר תרם רבות למוזיקה העממית והיה חלוץ בתחום שירי המחאה בשנות החמישים והשישים.
הוא ידוע עד היום כמחברם של השירים "איפה הפרחים כולם?" (Where Have All the Flowers Gone) (שתרגומו בוצע בעברית על ידי שלישיית גשר הירקון), "If I Had a Hammer", וכן "Turn! Turn! Turn!". שירים אלה הוקלטו על ידי אמנים רבים בתנועת שירי העם ומחוצה לה ועדיין שרים אותם ברחבי תבל. "פרחים" (Flowers) היה להיט של להקת ה"קינגסטון טריו" (Kingston Trio) בשנת 1962, אותו הקליטה גם מרלן דיטריך באנגלית, בגרמנית ובצרפתית (1962), וגם ג'וני ריברס (1965). "If I Had a Hammer" הוקלט על ידי פיטר, פול ומרי (1962) וכן על ידי טריני לופז (1963), בעוד שלהקת הבירדס (Byrds) הפכה את "Turn, Turn, Turn" ללהיט באמצע שנות השישים.
משפחתו וחייו הפרטיים

סיגר נולד בעיר ניו יורק. אביו צ'ארלס סיגר היה מוזיקולוג, מלחין, מורה וחוקר בתחום האתנומוזיקולוגיה. אחיו למחצה, מייק סיגר ופגי סיגר, פיתחו קריירות מוזיקליות משלהם. מייק סיגר הקים את להקת New Lost City Ramblers, אשר השפיעה על בוב דילן. דודו, אלן סיגר, היה משורר ידוע אשר נהרג במלחמת העולם הראשונה. בשנת 1936 סיגר שמע לראשונה נגינה בבנג'ו בן חמישה מיתרים בפסטיבל ריקודים ומוזיקת פולק באשוויל, צפון קרוליינה וחייו השתנו מאותה עת לעד. כנער, התחנך סיגר בפנימיה ידועה לבנים בקונטיקט ואחר כך למד עיתונות באוניברסיטת הרווארד, אך לא סיים את התואר ועזב, בשנת 1938, בשנתו השנייה. בשני המוסדות זכה למלגות לימוד.
בשנת 1943 התחתן עם טושי-אלין אוהטה, אשר לדבריו, בזכות תמיכתה הוא היה מסוגל להתוות את חייו כפי שהיתווה. לבני הזוג נולדו שלושה ילדים ושישה נכדים. אחד מנכדיו (Tao) הוא מוזיקאי פולק בזכות עצמו. סיגר התגורר בעיירה פישקיל, במדינת ניו יורק והיה פעיל מאוד בפוליטיקה של מחוז מגוריו. הוא ורעייתו רכשו את אדמתם בשנת 1949 ותחילה התגוררו עליה בקרוון, אחר כך עברו לבקתת עץ שבנו במו ידיהם ולבסוף בנו בית גדול.
יצירתו

בסוף שנות השלושים ותחילת שנות הארבעים, לאחר שסיגר עזב את אוניברסיטת הרווארד, החל לעבוד בניו יורק בארכיון של המוזיקה העממית האמריקאית. בתקופת עבודתו שם פגש והושפע מרבים מזמרי העם הבולטים, כגון, וודי גאת'רי ולדבלי. הוא פגש בגאת'רי בהופעת "ענבי הזעם", קונצרט לעובדים עונתיים, ב-3 במרץ 1940, והשניים החלו מאותה עת שיתוף פעולה מוזיקלי.
בשנת 1948, סיגר כתב את גרסתו הראשונה לספרו "כיצד לנגן בבנג'ו בן חמישה מיתרים". ספר שרבים מנגני הבנג'ו קראו כספר ראשון ללימוד הכלי. הוא המציא את ה"בנג'ו ארך-צוואר" או "בנג'ו סיגר", כפי שהוא מכונה. לכלי זה שלוש מחיצות מתכת יותר על צווארו מאשר לבנג'ו הטיפוסי והוא ארוך קצת יותר מגיטרת בס עם 25 מחיצות. אף מכוונים אותו בשליש טון נמוך יותר מאשר בנג'ו בן חמישה מיתרים.
סיגר תיאר את קולו כ"טנור חצוי" (בין אלטו לטנור). הוא היה מייסדן של שתי להקות מוזיקת פולק, "זמרי לוח השנה" (The Almanac Singers) עם וודי גאת'רי, ו"הוויברז" עם לי הייס ורוני גילברט. לאורגים היו מספר להיטים בתחילת שנות החמישים, לפני שנכנסו ל"רשימה השחורה" של ג'וזף מקארתי. ב-18 באוגוסט 1955, סיגר הוזמן בצו להעיד בפני "ועדת בית הנבחרים לפעילות אנטי אמריקאית", שם הוא סירב לנקוב בשמות עמיתים ושותפים פוליטיים בטענה שבכך יש משום הפרה של זכויותיו על פי התיקון הראשון לחוקה האמריקאית. ..."אינני עומד לענות על כל שאלה באשר לעמיתי, לאמונותי הפילוסופיות או הדתיות, או לדרך הצבעתי בבחירות, או לכל דבר פרטי. אני חושב שאלה שאלות לא נאותות לכל אמריקאי להישאל עליהן, במיוחד תחת נסיבות כופות מעין אלה." סירובו של סיגר להשיב הוביל להגשת כתב אישום נגדו, ביום 26 במרץ 1957, על בזיון הקונגרס. כתוצאה מכך, במשך זמן מה, היה עליו להודיע לשלטונות כל אימת שעזב את מחוז מגוריו בדרום מדינת ניו יורק. בחודש מרץ, 1961, הוא הורשע בידי חבר מושבעים ונידון לשנת מאסר, אבל בחודש מאי, 1962, בית משפט לערעורים פסק כי העמדתו לדין הייתה פגומה והרשעתו בוטלה.
בשנת 1958 סיגר החל בקריירה של זמר סולו ונודע בזכות שיריו "איפה הפרחים כולם?", "נשיקות מתוקות מיין" If I Had a Hammer (נכתב יחד עם לי הייס) וכן Turn, Turn, Turn השואב השראתו מספר קהלת, וכן We Shall Overcome (המבוסס על שיר דתי). סיגר הפך לדמות רבת השפעה בשנות השישים עם תחיית מוזיקת העם, שהתמקדה בעיקר בגריניץ' וילג'. הוא עזר ביסודו של הירחון Broadside Magazine והרבעון Sing Out! המוקדשים למוזיקה עממית.
באמצע שנות השישים הוא הנחה תוכנית טלוויזיה אזורית על מוזיקה עממית בשם "חיפוש הקשת בענן". הוא הקליט 38 תוכניות בהן התארחו זמרי עם רבים.
למרות שתמך בבוב דילן בתחילת דרכו, סיגר הסתייג והתרגז בשל הצליל החשמלי המעוות שדילן הביא לפסטיבל הפולק של ניופורט בשנת 1965 ובמיוחד מחוסר היכולת להבין בבירור את מילות השירים. קיימות גרסאות סותרות באשר למה שהתרחש בהמשך, יש הטוענים כי סיגר ניסה לנתק את החשמל לכלי הנגינה של דילן. גרסתו של סיגר היא כי כאשר איש הסאונד סירב להפחית את עיוות הצליל כדי שהמילים תהיינה ברורות יותר, סיגר צעק: "לכל הרוחות, אם היה לי גרזן, הייתי חותך את הכבל."
ב-1969 הופיע בקטע שירה בסרט "המסעדה של אליס".
עמדות פוליטיות לאורך השנים

סיגר היה ידוע באמונותיו הפוליטיות העזות ובמעורבותו בארגונים פוליטיים שמאלניים, ובהם המפלגה הקומוניסטית. יריביו הפוליטיים כינוהו בשמות מזלזלים כגון "ציפור השיר של סטלין". בעוד חסידיו כינו אותו בשם "קדוש עלי אדמות" ו"הקלשון של אמריקה". תקליטו האנטי-מלחמתי של סיגר "שירים לג'ון דו", פורסם בשנת 1941 ותמך בקו המתבדל של המפלגה הקומוניסטית (על רקע הסכם אי-התקפה בין אדולף היטלר ליוסיף סטלין משנת 1939). באותה תקופה סיגר גם התנגד לפרנקלין דלאנו רוזוולט, בגלל שלדעתו הנשיא לא תמך די בזכויות העובדים.
מיד לאחר שגרמניה הפרה את ההסכם ופלשה לברית המועצות, הפך התקליט הפציפיסטי של סיגר חסר רלוונטיות, נעלם מן החנויות והמלאי הושמד. רק עותקים ספורים מן התקליט נותרו עד היום. לאחר פלישת גרמניה לברית המועצות, שינה סיגר את טעמו והחל תומך במלחמה נגד גרמניה.
סיגר גויס לצבא ארצות הברית ושירת כמוזיקאי במלחמת העולם השנייה בחזית האוקיינוס השקט. הוא לא השתתף בקרבות ותפקידו היה לבדר את הכוחות הלוחמים. כאשר שאלו אותו, לאחר שהשתחרר, מה עשה במלחמה, הוא ענה: "פרטתי על בנג'ו." סיגר עזב את המפלגה הקומוניסטית בשנת 1950, חמש שנים בטרם התפרסם הנאום הסודי של ניקיטה חרושצ'וב אשר חשף את פשעיו של סטלין והוביל לעזיבה המונית של המפלגה. הוא אמר: "הבנתי כי אוכל להמשיך ולשיר את אותם שירים ששרתי, בין אם אשתייך למפלגה הקומוניסטית ובין אם לאו, ומעולם לא אהבתי את הרעיון של השתייכות לארגון סודי." הוא הפך אנטי-סטליניסטי בדעותיו, אולם המשיך להאמין בסוציאליזם. סיגר לקח חלק בתנועת ההתנגדות למלחמת וייטנאם. בהפגנת הענק שהתקיימה ב-15 בנובמבר 1969, בה השתתפו כ־500,000 מפגינים סיגר שר את שירו של ג'ון לנון Give Peace a Chance תוך שהוא משלב בשיר קריאה לראשי הממשל: האם אתה מקשיב ניקסון? האם אתה מקשיב ספירו אגניו? כל מה שאנחנו רוצים זה שלום. בשנת 1978 הוא השתתף בהופעה לטובת שביתת פועלי המכרות בניו יורק ביחד עם זמרים נוספים כמו ברברה דיין.
בשנת 2008 נערך ניסיון להריץ אותו לקבלת פרס נובל לשלום על פעולותיו הפוליטיות, ללא הצלחה.
בישראל

שיריו של פיט סיגר בביצועו ובביצוע להקת הוויברז היו אהובים למדי בישראל, בעיקר בשנות החמישים והשישים של המאה העשרים, בייחוד בקרב חניכי תנועות הנוער. כמו כן ביצע בהופעות את השיר של חיים חפר "היי דרומה לאילת", אותו שר בעברית בליווי בנג'ו. הוא ביקר בישראל פעמיים, בינואר 1964 ובמאי 1967.
בשנת 2009 סיגר הורה לתרום 45% מתמלוגי השיר Turn! Turn! Turn! עבור הוועד הישראלי נגד הריסת בתים כי לשיטתו מן הראוי שהתמלוגים על הטקסט התנכ"י יגיעו לארץ. סיגר שמר לעצמו 50% עבור הלחן ועוד 5% עבור המילים שהוסיף. לדבריו, החליט לתרום לוועד "בגלל שהם, נגד כל הסיכויים, מנסים לשכנע את הפלסטינים להכיר בכך שלא כל הישראלים-יהודים הם רעים".
הכרה ופרסים

סיגר קיבל במהלך השנים פרסים ואותות הכרה רבים:
המדליה הלאומית לאומנות מן הקרן הלאומית לאומנויות (1994)
אות הכרה על הישגי חיים ממרכז קנדי (1994)
מדליית האומנויות של הרווארד (1996)
הוכנס להיכל התהילה של הרוק אנד רול (1996)
פרס גראמי על אלבום הפולק המסורתי הטוב ביותר לשנת 1996, על התקליט "פיט" (1997)
מדליית פליקס ורלה, עיטור הכבוד הגבוה ביותר של קובה (1999)
Afire Love

| --- | --- |

 סינגל שיווקי בביצוע אד שירן
 מתוך האלבום ×
 יצא לאור:  16 ביוני 2014
 פורמט:  הורדה דיגיטלית
 תאריך הקלטה:  2013-14
 סוגה:  פופ
 שפה:  אנגלית
 אורך:  5:14
 חברת תקליטים:  אסילם, אטלנטיק
 כתיבה:  אד שירן, ג'וני מקדייד, פוי ואנס
 לחן:  ג'וני מקדייד
"Afire Love" (בעברית: "אהבה בוערת") הוא שיר של הזמר-יוצר הבריטי אד שירן, לאלבום האולפן השני שלו, × (2014). השיר הוא על סבו המנוח של שירן, אשר סבל מחלת אלצהיימר. השיר הופק על ידי חבר להקת "סנואו פטרול", ג'וני מקדייד, ונעזר במרכיבים של "Remembering Jenny", אשר הולחן על ידי כריסטוף בק עבור פסקול סדרת הטלוויזיה האמריקאית, "באפי ציידת הערפדים".
השיר פורסם להורדה דיגיטלית בחנות ה-iTunes ב-16 ביוני 2014, בתור הסינגל השיווקי השלישי מתוך שבעה מאלבום האולפן ×. בשל שיעורי הזרמה גבוהים, כל שירי האלבום, ביניהם "Afire Love", נכנסו למצעד בממלכה המאוחדת.
שחרור וביקורות

השיר פורסם להורדה דיגיטלית ב-iTunes כסינגל השיווקי השלישי מתוך האלבום. הוא היה זמין להורדה דיגיטלית על הזמנה מראש של האלבום. כמו כן, השיר דורג במצעד ה-iTunes בארצות הברית.
עקב שיעורי הזרמה גבוהים, "Afire Love" ויתר שירי האלבום דורגו במצעדים הבריטיים, וכן נכנס למצעד הסינגלים הבריטי לראשונה במקום ה-71, ובהמשך הגיע למקום ה-59 כשיא.
כתב הדיילי טלגרף, ניל מקורמיק תיאר את "Afire Love" כסינגל אינטימי.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אירופה | אירופה הוט 100 | 5 |  |
|  אירלנד | מצעד הסינגלים האירי | 82 |  |
|  דנמרק | היטליסטן | 5 |  |
|  הולנד | מצעד 40 הסינגלים ההולנדיים | 38 |  |
|  הממלכה המאוחדת | מצעד הסינגלים הבריטי | 59 |  |
|  ולוניה | אולטראטופ 40 | 44 |  |
|  ספרד | PROMUSICAE | 40 |  |
|  פורטוגל | מצעד הסינגלים הפורטוגזי | 9 |  |
|  פלנדריה | אולטראטופ 50 | 46 |  |
|  צרפת | SNEP | 37 |  |
|  קנדה | קנדה הוט 100 | 41 |  |
|  שוודיה | סוורייטופליסטן | 5 |  |
חיזור גורלי (סדרת טלוויזיה)

ערך זה עוסק בסדרת מותחן פסיכולוגי אמריקאית משנת 2023. אם התכוונתם לסרט עליו מבוססת הסדרה, ראו .
| --- | --- |

 מבוסס על:  "חיזור גורלי" מאת ג'יימס דירדן
 סוגה:  מותחן פסיכולוגי מותחן ארוטי
 יוצרים:  אלכסנדה קנינגהם קווין ג'יי. היינס
 כותבים:  אלכסנדה קנינגהם קווין ג'יי. היינס
 בימוי:  סילבר טרי
 שחקנים:  ליזי קפלן ג'ושוע ג'קסון אמנדה פיט אליסה ג'ירלס טובי הוס רנו וילסון בריאן גודמן
 ארץ מקור:  ארצות הברית ארצות הברית
 שפות:  אנגלית 
 מספר פרקים:  8 (נכון ל־28 במאי 2023) 
 הפקה
 מפיקים בפועל:  אלכסנדרה קנינגהם ג'סטין פאלווי דריל פרנק קווין ג'יי היינס סטנלי ר. ג'פה שרי לנסינג סילבר טרי
 חברת הפקה:  Amblin Television Paramount Television Studios
 הפצה:  Paramount Global Distribution Group
 שידור
 רשת שידור:  פרמאונט+
 תקופת שידור מקורית:  30 באפריל 2023 – 28 במאי 2023 
 קישורים חיצוניים
 אתר רשמי
 דף התוכנית ב-IMDb
 
חיזור גורלי (באנגלית: Fatal Attraction; בתרגום חופשי לעברית: משיכה קטלנית) היא מיני-סדרת מתח פסיכולוגית-ארוטית אמריקאית שנכתבה על ידי אלכסנדרה קנינגהם וקווין ג'יי. היינס ומבוססת על הסרט באותו השם משנת 1987.
המיני-סדרה עלתה לשירות הזרמת המדיה "פרמאונט+" ב-30 באפריל 2023.
תקציר העלילה

כמו בסרט המקורי, עלילת המיני-סדרה מתמקדת בפרשת אהבים המקבל תפנית הפכפכה כאשר אישה מסרבת לאפשר למאהבהּ הנשוי לשים קץ ליחסיהם.
בנוסף, מרחיבה ומעמיקה המיני-סדרה את העיסוק בנושאים בהם עסק הסרט, בהם עוון הניאוף והשלכותיו, מבעד לפרדיגמת היחס המודרני לנושאים אלו.
צוות השחקנים > דמויות ראשיות

ליזי קפלן – אלכסנדרה "אלכס" פורסט
ג'ושוע ג'קסון – דן גלאגר
אמנדה פיט – בת' גלאגר
אליסה ג'ירלס – אלן גלאגר
טובי הוס – מייק ג'ררד
רנו וילסון – הבלש ארל בוקר
בריאן גודמן – ארתור טומלינסון
צוות השחקנים > דמויות משניות

ונדה דה חזוס – מרסלה לויה
דורין קלדרון – מורין ווקר
ג'סיקה הרפר – סופי
ג'ון גץ – ורן
טוקס אולגונדוי – קונצ'יטה לואיס
דייוויד סאליבן – פרנק גאלרדו
איזבלה בריגס – סטלה
וולטר פרז – חורחה פרז
דייוויד מונייר – ריצ'רד מאקסי
די ואלאס – אמה ראוך
הפקה > פיתוח

בפברואר 2021, נמסר לראשונה על פיתוחה של סדרת הטלוויזיה שתהווה רימייק לסרט "חיזור גורלי", כאשר "סרטי פרמאונט" הכריזה על הפקת עיבודים טלוויזיוניים לסרטיהם, בהם הסרט, "פלאשדאנס", "הג'וב האיטלקי", "סיפור אהבה" ו"ממבטו של פרנואיד" עבור שירות הזרמת המדיה "פרמאונט+". בנובמבר 2021, נמסר כי המיני-סדרה הוזמנה רשמית וכי על כתיבתה יהיו אמונים אלכסנדרה קנינגהם וקווין ג'יי. היינס; ובמאי 2022, נמסר על הצטרפותו של היוצר סילבר טרי לבימוי והפקת המיני-סדרה בפועל.
הפקה > ליהוק

בנובמבר 2021, נמסר כי לגילום דמותה של אלכס, אותה גילמה במקור גלן קלוז, לוהקה ליזי קפלן. בינואר 2022, נמסר כי לגילום דמותו של דן, אותו גילם במקור מייקל דאגלס, לוהק ג'ושוע ג'קסון. ביוני 2022, נמסר על ליהוקם של אמנדה פיט, אליסה ג'ירלס, טובי הוס, רנו וילסון ובריאן גודמן לצוות השחקנים. ביולי, באוגוסט ובאוקטובר 2022, נמסר על ליהוקם של ונדה דה חזוס, דורין קלדרון, ג'סיקה הרפר, ג'ון גץ, טוקס אולגונדוי, דייוויד סאליבן, איזבלה בריגס, וולטר פרז, דייוויד מונייר ודי ואלאס לצוות השחקנים המשני.
הפקה > צילומים

צילומי המיני-סדרה החלו בקיץ 2022.